32000R0452
L 055/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 452/2000 НА КОМИСИЯТА
от 28 февруари 2000 година
за прилагане на Регламент (ЕО) № 530/1999 на Съвета относно структурна статистика за заплатите и разходите за труд по отношение оценка на качеството на статистиката за разходите за труд
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 530/1999 на Съвета от 9 март 1999 г. относно структурна статистика за заплатите и разходите за труд (1), и по-специално член 11 от него,
като има предвид, че:
(1)
Съгласно член 11 от Регламент (ЕО) № 530/1999 са необходими мерки по изпълнение относно оценката на качеството и относно съдържанието на доклада за качество.
(2)
Мерките, предвидени по силата на настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Критерии за оценка на качеството и съдържание на доклада за качество
Критериите за оценка на качеството и съдържанието на доклада за качество по член 10 от Регламент (ЕО) № 530/1999, са изложени в приложението към настоящия регламент.
Член 2
Влизане в сила
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 февруари 2000 година.